
[bookmark: _heading=h.us5ci28lry2m][bookmark: _heading=h.5dl124h9yt5v]Уважаеми колеги и приятели на тениса,

[image: ]Управителните съвети на Българската федерация по тенис и на Тенис клуб „Левски-София” имат удоволствието да ви поканят на представяне на първия по рода си Алманах „Тенис през три века”.
Събитието ще се състои на 14 юни 2023 г. (сряда) от 18.00 часа в клуба на ТК „Левски-София” в Борисовата градина.
В центъра на вниманието при срещата с авторите ще бъдат славната вече 112-годишна история на ТК „Левски-София”, големият му принос за развитието на родния тенис, шампионите, треньорите, деятелите, които водещият клуб е дал.
Всеки ще може и да се сдобие с луксозното издание на своеобразната Библия на тениса у нас (480 страници, богато илюстрирана с над 650 снимки) срещу скромната сума от 30 лв., както и да вземе автограф от авторите.
И, разбира се, това също ще бъде повод стари приятели и съмишленици да се видят и поговорят на по чаша вино.
Присъствието ви ще бъде чест за нас!
УС на БФТ                                           УС на ТК „Левски-София”

